text: Overskud på 5,7 millioner i AC Horsens
  08 marts 2013 kl. 08.11
  I en tid, hvor de fleste superliga-klubber har store underskud, overrasker AC Horsens positivt. Klubben har netop offentliggjort et overskud på 5,7 millioner.
  Salget af Gilberto Macena har været med til at sikre et overskud i AC Horsens.
  Superliga-klubben har netop offentliggjort sit regnskab for 2012, og det viser et overskud på 5,7 millioner kr.
  Det er en stærk forbedring i forhold til 2011, hvor klubben fik et underskud på 9 millioner.
  Klubben forklarer det gode regnskab med salget af Gilberto Macena, ekstra TV-penge og penge for at deltage i Euro-league.
  